Source: http://www.vsonline.sk/33/smernica-o-sposoboch-ocenovania-majetku-a-zavazkov-a-o-dni-uskutocnenia-uctovneho-pripadu-v-po-uniqueidmRRWSbk196FPkyDafLfWAMMzOZNTKFrQ39CGSJuna_XTV38uDuPpeg/?serp=1&version_year=2018&uri_view_type=18
Timestamp: 2018-05-25 09:25:36+00:00

Document:
Smernica o spôsoboch oceňovania majetku a záväzkov a o dni uskutočnenia účtovného prípadu v PO | VSonline
3.5.2017, Ing. Miriam Majorová; Mgr. Jozef Sýkora, MBA, Zdroj: Verlag Dashöfer
2.1.1.2.2 Smernica o spôsoboch oceňovania majetku a záväzkov a o dni uskutočnenia účtovného prípadu v PO
Názov internej smernice: Spôsoby oceňovania majetku a záväzkov,
Spôsoby oceňovania majetku a záväzkov upravujú § 24 až 27 zákona č. 431/2002 Z. z. o účtovníctve v znení neskorších predpisov (ďalej len zákon o účtovníctve) a Opatrenia Ministerstva financií Slovenskej republiky z 8. augusta 2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov
Spôsoby oceňovania v príspevkovej organizácii
Jednotlivé zložky majetku a záväzkov v účtovníctve a v účtovnej závierke oceňuje účtovná jednotka nasledovnými záväznými spôsobmi:
nakúpený dlhodobý nehmotný a dlhodobý hmotný majetok sa oceňuje obstarávacou cenou podľa § 25 zákona o účtovníctve, t.j.
- cenou, za ktorú sa majetok obstaral – nákupnou cenou majetku, a
- nákladmi súvisiacimi s obstaraním hmotného majetku,
- nákladmi súvisiacimi s obstaraním nehmotného majetku.
dlhodobý nehmotný a dlhodobý hmotný majetok nadobudnutý bezodplatne, resp. novozistený a v účtovníctve doteraz nezachytený, resp. nadobudnutý bezodplatne podľa zmluvy o kúpe najatej veci sa oceňuje reálnou hodnotou,
dlhodobý nehmotný a dlhodobý hmotný majetok vytvorený vlastnou činnosťou sa oceňuje vlastnými nákladmi podľa § 25 zákona o účtovníctve.
nakúpené zásoby sa oceňujú obstarávacou cenou podľa § 25 zákona o účtovníctve, t.j.
- cenou, za ktorú sa zásoby obstarali – nákupnou cenou zásob a
- nákladmi súvisiacimi s obstaraním zásob.
zásoby nadobudnuté bezodplatne, resp. novozistené a v účtovníctve doteraz nezachytené, odpad a zvyškové produkty sa oceňujú reálnou hodnotou.
zásoby vytvorené vlastnou činnosťou sa oceňujú vlastnými nákladmi podľa § 35 ods. 7 opatrenia o postupoch účtovania.
peňažné prostriedky a ceniny sa oceňujú menovitou hodnotou podľa § 25 ods. 4 písm. d) zákona o účtovníctve.
podiely na základnom imaní obchodných spoločností, cenné papiere a deriváty sa oceňujú obstarávacou cenou podľa § 25 zákona o účtovníctve.
pohľadávky a záväzky pri ich vzniku sa oceňujú menovitou hodnotou podľa § 25 zákona o účtovníctve.
pohľadávky pri odplatnom nadobudnutí a záväzky pri ich prevzatí sa oceňujú obstarávacou cenou podľa § 25 zákona o účtovníctve.
finančný majetok sa oceňuje menovitou hodnotou podľa § 25 zákona o účtovníctve.
majetok a záväzky vyjadrené v cudzej mene sa prepočítavajú na menu EURO referenčným výmenným kurzom určeným a vyhláseným Európskou centrálnou bankou v deň predchádzajúci dňu uskutočnenia účtovného prípadu alebo ku dňu, ku ktorému sa zostavuje účtovná závierka, prípadne ku dňu uzatvorenia obchodu alebo realizovania nákupu (v zmysle § 24 os. 3 zákona o účtovníctve).
kúpa a predaj cudzej meny za menu EURO- použije sa kurz, za ktorý boli tieto hodnoty nakúpené alebo predané.
ocenenie majetku a záväzkov v účtovníctve a v účtovnej závierke sa upravuje o položky vyjadrujúce riziká, straty a znehodnotenie. Tieto predpokladané riziká, straty a zníženia hodnoty sa vyjadrujú prostredníctvom rezerv, opravných položiek a odpisov. Rezervy sú záväzky s neurčitým časovým vymedzením alebo výškou. Opravné položky sa vytvárajú pri prechodnom znížení hodnoty majetku a zrušia sa, ak zanikne riziko, na ktoré boli vytvorené. Odpisy majetku vyjadrujú trvalé zníženie hodnoty majetku.
V zmysle § 7 ods. 3 a 4 zákona o účtovníctve sa spôsoby oceňovania v priebehu účtovného obdobia môžu meniť, pričom nové účtovné zásady a metódy oceňovania je účtovná jednotka povinná používať od prvého dňa tohto účtovného obdobia.
V zmysle § 2 opatrenia o postupoch účtovania je dňom uskutočnenia účtovného prípadu deň, v ktorom dôjde:
k vzniku pohľadávky a záväzku,
platbe záväzku, inkasu pohľadávky,
postúpeniu pohľadávky, vkladu pohľadávky,
poskytnutiu preddavku alebo prijatiu preddavku,
výplate hotovosti alebo prevzatiu hotovosti, nákupu alebo predaju peňažných prostriedkov v cudzej mene alebo cenných papierov,
pripísaniu cenných papierov na účet, dohodnutiu a vyrovnaniu obchodu s cennými papiermi, devízami,
zisteniu manka, schodku majetku, prebytku majetku, škody na majetku,
pohybu majetku vo vnútri účtovnej jednotky a k…

References: § 24
 § 25
 § 25
 § 25
 § 35
 § 25
 § 25
 § 25
 § 25
 § 25
 § 24
 § 7
 § 2